कानूनी रास्ता सैन्य सेवा से माफी, डेफरमैट, या मना करने की अनुमति मिलना शरणार्थी स्थिति के लिये दावा करना नैतिकता के आधार पर मना करने के लिये आवेदन करना
ड्राफ्ट से भागना एक अपराध है और इसके गम्भीर परिणाम हो सकते हैं I हाल ही में एक आस्ट्रेलियन महिला नागरिक को ड्राफ्ट से भागने के आरोप में इजरायल में गिरफ्तार कर के जेल भेज दिया गया; क्योंकि वह चार साल से वहाँ रह रही थी जब से वह नाबालिग किशोरी थी I  कुछ भी करने के पहले एक वकील से राय ले I वे आपको कानूनी स्थिति से अवगत करायेंगे और उपलब्ध विकल्प बतायेंगे I उदाहरण के लिये, पिछले दस सालों में कुछ प्रसिद्ध मामले हुए हैं जिस में कुछ सैनिको ने सैन्य सेवा के लिये मना कर दिया I  इनमे से कुछ ने अमेरिका से कनाडा  भागने की भी कोशिश की I  लेकिन अधिकांश को कनाडा सरकार ने ज़बरदस्ती वापस लौटा दिया और फिर उनको कानूनी लफड़ों मे फंसना पड़ा I  हालांकि तकनीकी रूप से वे सेना के भगोड़े सैनिक हैं ना कि ड्राफ्ट से भागने वाले, इनकी भी कहानियाँ अनिवार्य सेवा से भागने के सम्भावित परिणाम बता सकती हैं I  इस प्रकार ड्राफ्ट से बचने के उपाय खोजने मे आसानी हो सकती है I  हाल में देखा जा रहा है कि पोलैंड के कुछ नागरिक ड्राफ्ट से बचने के लिये इंग्लैंड भाग के आ जाते हैं, क्योंकि उनके देश में इसकी सज़ा तीन साल की कैद है। ऐसे नागरिक जो पोलिस सेवा में हैं उनका इंग्लैंड आना काफी आसान है क्योकि युरोपियन युनियन मे दो देशो के बीच आवाजाही पर रोक टोक काफी कम है (युरोपियन युनियन से इंग्लैंड के निकल जाने पर इस स्थिति मे काफी परिवर्तन हो रहा है) I आप एक अतिमहत्वपूर्ण फैसला लेने जा रहे हैं जो आपकी जिंदगी बदल सकता है I इसलिये आप अपने विकल्पों को अच्छी तरह आंकिये I अदालत के नये नये फैसलो को देखें I एक वकील की मदद से सभी विकल्पो को तौले I निश्चिंत हो जाइये कि आपने सही फैसला किया है और आप सभी तरह के नतीजों के लिये तैयार हैं I   अगर आप के पास किसी ऐसे देश की दोहरी नागरिकता है जो अभी किसी से युद्ध नही कर रहा है तब वहाँ जा कर आप ड्राफ्ट से बच सकते हैं I कई देशो की सेना मे गे, लेस्बियन, बाइसेक्सुअल, ट्रांस्जेंडर या ईंटरसेक्स की भर्ती नही होती, इसलिये आप अपनी सेक्सुयलिटी को ठीक से जानिये और समझिये I क्या आप किसी ऐसे धर्म के अनुयायी हैं जो ऐतिहासिक रूप से युद्ध विरोधी रहा है, जैसे कि क्वेकर (Quakers), मेंनोनाईटिस (Mennonites) या जेहोवाह के वीटनेसेज़ (Jehovah’s Witnesses) I  अगर ऐसा है तो आपको नैतिकता के आधार पर आपत्ति करने वाला माना जा सकता है या फिर आप अपने को धर्म के नाम पर हिंसा या युद्ध के खिलाफ बता सकते हैं I आप मे कोई शारीरिक या मानसिक बीमारी है जिसके कारण आप सैन्य सेवा के अयोग्य हो सकते हैं? आप इनके कागजात बनाइये I उदाहरण के लिये,  क्या आप अस्थमा के मरीज हैं? तो डॉक्टर के पास नियमित रूप से, जैसे महीने मे एक बार जाइये। आपकी जो भी कंडीशन है उसे रिकॉर्ड करवाइये । रिपोर्ट, रसीद और डॉक्यूमेंट एकत्र करिये। उसके यथासम्भव दस्तावेज बनाइये। अपनी बीमारी के बारे में आपके पास एक व्यापक दस्तावेज़ होना चाहिये, जिसमें बीमारी का पूरा विवरण हो I अधिकांश देश सेना मे अनिवार्य भर्ती में कुछ अपवाद रखते हैं I जैसे कि हाल तक इज़राइल में धर्मशास्त्र  के विद्यार्थियों को इससे छूट प्राप्त थी I अमेरिका में भविष्य  में होने वाले भर्तियों में निम्नलिखित परिस्थितियों में छूट मिल सकती है --- किसी सैनिक कार्यवाही में आपके परिवार से माता-पिता या भाई-बहनों में से किसी की मृत्यु हुई हो या वे लापता हो गये है, आपकी अनुपस्थिति से आपके परिवार को आर्थिक नुकसान हो, आप पुजारी हैं, आप पुजारी बनने की पढ़ाई कर रहे हों, आप प्रवासी नागरिक है या आपके पास दोहरी नागरिकता है I   कृपया याद रखें कि अमेरिका में फिलहाल ड्राफ्ट का प्रावधान नही है I आप छूट के लिये तभी आवेदन कर सकते है जब आपको सबसे नज़दीक के सैन्य सेवा भर्ती केंद्र मे बुलाया जाय I  हाल तक कुछ देशो में, जिनमे अमेरिका भी शामिल है, समलैंगिक पुरुषों की भर्ती पर मनाही थी। तुर्की में अभी भी वैसा है। परंतु वहाँ आपको अपनी समलैगकिता का प्रमाण सवाल जबाब, तस्वीर या अन्य किसी रूप में सबूत देना होगा। इस तरीके से आपको छूट तो मिल जायेगी परंतु यह तरीका किसी किसी को काफी शर्मनाक और अपमानजनक लग सकता है I  तुर्की जैसे कुछ देशो में मुक्ति शुल्क दे कर भी अनिवार्य सेवा से छूट मिल सकती है I तुर्की में अभी हाल में यह शुल्क 10,000 यूरो से घटा कर 6,000 यूरो किया गया। इसके बाद भी यह काफी महंगा खर्च है जिसे सम्पन्न परिवार ही उठा सकते हैं I अगर आप को सैन्य सेवा से छूट नही मिली है, आप भर्ती को टाल सकते है I कई देशो मे भर्ती स्थगन कई कारणों से, जैसे पढ़ने के लिये, मिल सकता है I अमेरीकी कानूनों के अनुसार भी भविष्य मे होने वाली भर्ती को पढ़ाई के नाम पर जैसे कि हाई स्कूल के छात्र स्नातक होने या बीस साल की उम्र होने तक टाल सकते हैं I कौलेज के विद्यार्थी टर्म खत्म होने तक  टाल सकते हैं I अगर आप पुजारी बनने के लिये पढ़ रहे है तो पढ़ाईं खत्म होने तक टाल सकते हैं I भर्ती अवस्था के खिलाफ अमेरिका मे अपील करने का प्रावधान भी है I अगर आपने भविष्य मे होने वाली भर्ती के खिलाफ अपील दाखिल किया है, आपकी भर्ती तब तक के लिये अपने आप रूक जायगी जब तक कि अपील पर फैसला नही हो I यह अंतिम उपाय है। मस्ती के लिये ऐसा नही करे I मना करने के कष्टदायक परिणाम भी  हो सकते हैं I अमेरिका में युद्ध या, शांतिकाल में भी, भर्ती से मना करने पर जेल भी हो सकती है I उदाहरण के तौर पर, जब मुहम्मद अली ने वियतनाम युद्ध मे भाग नही लेने का ऐतिहासिक फैसला लिया तो उसे दोषी करार दिया गया, पांच साल की सजा सुनाईं गई और उसकी सभी डिग्री/ मेडल छीन लिये गये I वर्तमान कानूनो के अंतर्गत, सभी पुरुषों को भविष्य में होने वाली भर्ती के लिये निबंधित कराना अनिवार्य है, और ऐसा करने से मना करना एक अपराध माना जाता है I  अमेरिका में निबंधन से इंकार करने पर, आप पर मुकदमा चल सकता है, हालांकि ऐसा 1986 से नही हुआ है। भर्ती के लिये निबंधन कराने से मना करने पर, सरकार आपको संघीय छात्र अनुदान से वंचित कर सकती है, सरकारी नौकरी से मना कर सकती है, अगर आप नागरिकता प्राप्त करने के काबिल शरणार्थी है तो नागरिकता देने से मना भी कर सकतीं है I हालांकि सैन्य सेवा मे भर्ती से बचने के लिये शरणार्थी स्थिति प्राप्त करना मुश्किल है क्योंकि अंतरराश्ट्रीय कानून भी इस मामले मे अस्पष्ट हैं I इसलिये आगे बढ़ने के पहले स्थिति की समीक्षा अच्छे से कर लें क्योकि जेनेवा कंवेंसन में भी “ड्राफ्ट से बच के भागने वालों को शरणार्थी स्थिति मिले ही” ऐसा कोई प्रावधान नहीं है I आपकी सफलता आपके गृह राज्य में आपकी सिविल और कानूनी अवस्था पर भी निर्भर करेगी i शरणार्थी स्थिति हेतु आवेदन करने के पहले, अगर हो सके, आप एक अच्छे वकील से अपने मामले के गुण दोष पर बाते करेi संयुक्त राष्ट्र महासंघ पांच परिस्थितियों में शरणार्थी अवस्था देना उचित समझता है – अगर नैतिकता के आधार पर आपत्ति करने पर मिलने वाली सजा को उत्पीड़न माना जा सके, अगर आपने ऐसी सैन्य कार्यवाही का विरोध किया हो जिसका मतलब अत्याचार या अंतर्राष्ट्रीय कानून के उल्लंघन से हो, अगर आप ऐसी हालातों मे सैन्य सेवा का विरोध करते हैं जिसका मतलब यातना या अमानवीय व्यवहार हो, अगर आप किसी गैर सरकारी संस्था में बहाली का विरोध कर रहे हों और वहाँ की सरकार आपकी मदद नही कर रही है, या आप एक नाबालिग बच्चा हैं और आप अपनी गैर कानूनी भर्ती का विरोध कर रहे हैं। अगर आपने शरणार्थी बनने का फैसला कर ही लिया है, तो जिस देश में शरण लेना है, शरण देने वाले उस देश का चुनाव सावधानी से करना है I आपको शरण लेने के लिये वैसे ही देश का चुनाव करना चाहिये जो आप को वापस अपने देश नहीं भेज दे I उदाहरण कै तौर पर, नैतिकता के आधार पर अमेरिका मे सैन्य सेवा नकारने वालो के लिये सुरक्षित रूप से सीमा पार कर के कनाडा मे शरण लेने के दिन अब लद गये I हालांकि कानूनी स्थिति अभी तक पूरी तरह से स्पष्ट नही है, फिर भी, वर्तमान प्रत्यार्पण संधि के अनुसार कनाडा में, भगोड़े और अन्य को गिरफ्तार कर उनके गृह देश अमेरिका वापस भेजा जा सकता है I  अन्य  कई देश जैसे कि इक्वेडोर, रूस और वेनेज़ुएला अपने यहा आये भगोड़ों को अमेरिका वापस नही भेजते I अगला कदम है कि शरणार्थी की तरह सुरक्षा प्राप्त करने के लिये विधिवत आवेदन करें I अगर आप अपने टारगेट देश के बाहर हैं, तो उस देश के सबसे नज़दीक वाले दूतावास या कोंसुलेट में शरणार्थी की हैसियत प्राप्त करने के लिये आवेदन करना है, अगर आप पहले से ही अपने टारगेट देश मे या पोर्ट आफ एंट्री पर हैं, आप को शरण लेने के लिये आवेदन करना होगा I आवेदन पत्र के साथ उत्पीड़न के सबूत भी देना होगा I   अगर सम्भव हो, एक एटॉर्नी से राय लें। वो आपको जटिल फोर्म भरने में मदद करेंगे I याद रहे कि यह पूरी प्रक्रिया लम्बी खिंच सकती है I जैसे कनाडा में छत्तीस महीने भी लग सकते है I   अगर आपको देश में घुसने दिया भी गया तो इस प्रक्रिया अवधि में कई बार आपको काम नही करने भी दिया जा सकता है I अमेरिका में ऐसे लोगो को काम करने के लिये 150 दिनो तक इंतजार करना पड सकता है। नैतिकता के आधार पर मना करने वालों को कई देशो ने ड्राफ्ट से मुक्त कर रखा है। इसके लिये एक लिखित आवेदन देना होगा। अमेरिका मे न केवल मेंनोनाईटिस, जेहोवाह के वीटनेसेज़, क्वेकर और अमिश के मतावलम्बी बल्कि वैसे व्यक्ति भी जो इसका दावा करते हैं और सिद्ध कर सकते हैं कि, अपनी धार्मिक मान्यताओ और विश्वास के कारण किसी प्रकार की लड़़ाई में, भाग लेने या हथियार उठाने के खिलाफ उनके मन में एक पक्का मज़बूत और ईमानदार इरादा है, ड्राफ्ट से बचने के लिये आवेदन कर सकते हैं I ऐसे लोगो की दो अलग अलग श्रेणियां  हैं – श्रेणी 1-O और श्रेणी 1-A-O  पहली श्रेणी मे वे लोग आते है जो किसी प्रकार से, लड़ाका या गैर लड़ाका दोनो रूप में किसी युद्ध में भाग लेने से ईमानदारी से मना करते हैं I दूसरी श्रेणी में वे लोग आते है जिनके पास सिर्फ लड़ाकों के रूप मे काम करने पर आपत्ति है अन्यथा नही I आपको यह स्पष्ट करना होगा कि आप किस श्रेणी में हैं। प्रक्रिया चालू करने के लिये पहले एक औपचारिक आवेदन करना होगा I अपने द्वारा दी गई दलीलो को सिद्ध करने के लिये दस्तावेज़ देने होंगे। ईंवेस्टिगेटर्स के सामने आपको सिद्ध करना होगा कि आप सैन्य सेवा से बचने के लिये ही ऐसी कोशिश नहीं कर रहे हैं बल्कि यह सिद्ध करना होगा कि आपकी दलील आपके ईमानदार विश्वासों पर आधारित हैं। आपका ईंवेस्टिगेटर धार्मिक संस्थाओ मे आपकी उपस्थिति/ भागीदारी को देखेगा, आपके व्यवहार को परखेगा और यह जानने की कोशिश करेगा कि सैन्य सेवा नही करने की आपकी धारणा या विश्वास  क्या सचमुच मे किसी गम्भीर अध्ययन, अंतरात्मा की आवाज या अन्य किसी ठोस नैतिक कारण से प्रेरित है? नैतिक आधार पर मना करने से, आपका इन्टरव्यू होने की ज़्यादा सम्भावना है। बेहतर होगा कि आप अपने हरेक इन्टरव्यू में शामिल हों और ऑफिस से जब बुलाया जाये, हाज़िर हों I यह भी सम्भव है कि आपको एक मनोवैज्ञानिक और एक पुज़ारी (आपके धार्मिक रूझान के अनुसार पादरी, रैब्बी या इमाम ) और अंत में एक ईंवेस्टिगेटिंग अफसर से मिलना पड़े I वे आपकी धारणाओं की सच्चाई परखेंगे I आपको फिर अपनी मान्यताओं, उनके आधार और अपनी धार्मिक जिंदगी के बारे में बताना होगा I आपको अपने पक्ष में गवाह प्रस्तुत करने का भी मौका मिल सकता है I याद रहे कि यह इन्टरव्यू, पूछ्ताछ, कागजात की जांच पड़ताल यानी पूरी प्रक्रिया कोई गोपनीय मामला नहीं है I इसका मतलब कि वे आपके बारे में कोई भी सवाल, गोपनीय और व्यक्तिगत भी किसी से, एक ऐसे पुजारी से भी, पूछ सकता है जो आपको पहले से जानता हो I पुजारी के सवाल जबाब से  असंतुष्ट होने पर, आप एक नये पुजारी से भी इंटरव्यू  की मांग कर सकते है I जांच के बाद ईंवेस्टिगेटिंग अफसर आपके बारे में एक रिपोर्ट देगा I इसमें आपकी सुनवाई के दौरान द्वारा दिये गये  बयान और कागजात, गवाहियो के सारांश, आपकी आपत्तियो पर उनका निर्णय और “नैतिक आधार पर आपत्ति उठाने वाले” के रूप मे आपको वर्गीकृत करने के आपके अनुरोध पर उसकी संस्तुति रहेगी I मिलिटरी जज एडवोकेट पूरी फाइल रिव्यु करेंगे और अपने मंतव्य के साथ मुख्यालय के पास अंतिम निर्णय के लिये भेज देंगे I  चुंकि अमेरिका में सेना में भर्ती हेतु निबंधित कराने होने के समय ही आपको कसम खानी पड़ती है कि बाद में ड्राफ्ट या वास्तविक भर्ती के समय आप नैतिकता के आधार पर आपत्ति उठाने वाले नही हैं, वास्तविक बहाली या ड्राफ्ट के समय ऐसा करना मुश्किल होगा I आपको यह सिद्ध करना होगा कि आपके विचार निबंधन के बाद बदले हैं I
कृपया पहले एक अच्छे वकील से राय करें: फिर मिलते जुलते मामलों की जांच पड़ताल करें: आपके पास मौजूद विकल्पों को आंकिये: माफी के लिये आवेदन करें: आप भर्ती होना स्थगित करने की भी कोशिश कर सकते हैं: सैन्य सेवा करने से मना कर दें: कई देशो में शरणार्थियो को ड्राफ्ट से छूट है: शरण देने वाले उस देश का चुनाव सावधानी से करें: आवेदन करें: लिखित में आवेदन करें: अपने इंटरव्यू और सुनवाई जरूर अटेंड करें: अनौपचारिक जांच के परिणामों का इंतज़ार करें:
https://www.wikihow.com/Avoid-a-Draft https://www.wikihow.com/Avoid-a-Draft https://www.wikihow.com/Avoid-a-Draft https://www.wikihow.com/Avoid-a-Draft
Seeking Legal Advice Qualifying as Exempt, Deferring Service, or Refusing Filing a Refugee Claim Filing for Conscientious Objector Status